fi fi fi fi sv en en fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi it fi et de fi de fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi et fi fi en fi fi fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en en fi fi fi fi en fi sv en en fi es
Jakamattoman määrärahan jakopäätös - Valtiokonttori
Tätä sisältöä ei ole käännetty valitulle kielelle. Voit siirtyä tästä etusivulle
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Valtiokonttorin hallinnoimat sähköiset palvelut
Virastomme osoitteet ja saapumisohjeet
Korvaus- ja vahinkopalveluiden yhteystiedot
Rahoitus- ja lainapalveluiden yhteystiedot
Etusivu / Määräykset ja ohjeet -sivusto / Jakamattoman määrärahan jakopäätös
Ministeriöt tekevät jakopäätökset hallinnonalansa talousarvion tilijaotteluun merkityistä jakamattomista määrärahoista eli jakavat toiselle kirjanpitoyksikölle hallinnassaan olevaa jakamatonta määrärahaa.
Valtion taloushallinnon strategia 2020 edellyttää, että taloushallinnon prosesseja kehitetään ja vastuun- ja työnjakoja selkeytetään. Tämän ohjeen tarkoituksena on yhdenmukaistaa ja sujuvoittaa jakamattoman määrärahan jakopäätöksiin liittyviä käytäntöjä.
Valtiovarainministeriön antaman Talousarvion tilijaottelun laadinta -määräyksen mukaisesti jakamattomilla määrärahoilla tarkoitetaan määrärahoja, jotka ovat merkitty talousarvion tilijaotteluun seuraavasti:
tunnuksella 000 ne hallinnonaloittain jakamattomat määrärahat, joiden käytöstä päättää valtioneuvoston yleisistunto tai ministeriö,
tunnuksella 001 ne kirjanpitoyksiköittäin jakamattomat määrärahat ja tuloarviot tai niiden osat, joiden jaosta päättää ministeriö,
tunnuksella 002 lain tai asetuksen perusteella usean kirjanpitoyksikön käytettävissä olevat määrärahat ja tuloarviot ja
tunnuksella 003 ne määrärahat ja tuloarviot, joita ei tilijaottelun laadintavaiheessa muista kuin edellä mainituista syistä jaeta kirjanpitoyksiköille.
Jakopäätös tehdään jaettavissa olevista jakamattomista määrärahoista. Jakopäätöksessä asetetaan tarpeelliset ehdot määrärahojen käytölle ja käytön valvonnalle sekä määrärahojen taloushallinnolliselle käsittelylle.
Jakopäätöksessä kerrotaan, saako saaja määrärahaan kirjausoikeuden vai käyttöoikeuden. Jos kyseessä on kirjausoikeus, niin kirjanpitoyksikkö ottaa ao. talousarviotilin omaan talousarviokirjanpitoonsa. Jos kyseessä on käyttöoikeus, menot laskutetaan myöntäjältä.
Huom. Talousarvion tilijaottelun laadinta -määräyksessä on esitetty poikkeus, jonka mukaisesti jakopäätöksen sijaan on tehtävä tilijaottelumuutos, vaikka kyseessä olisi jakamaton määräraha:
Henkilöstövoimavarojen uudelleen kohdistamiseksi tai ministeriöiden toimialamuutoksen toteuttamiseksi henkilöstön palkkaus- ja muiden menojen maksamiseksi tarvittavat varat sekä ministeriöiden toimialajaon muutosta varten tarvittavat muut varat on valtion talousarviosta annetun asetuksen 18 §:ssä (1587/1995) edellytetyn mukaisesti siirrettävä sen kirjanpitoyksikön asianomaisella momentilla, jolta menot on maksettu, talousarvion tilijaottelua muuttamalla sen kirjanpitoyksikön käytettäväksi, johon henkilöstövoimavarat ja tarvittavat muut varat kohdennetaan. Muutoksen tilijaotteluun vahvistaa se ministeriö, jonka hallinnonalan määrärahoilla henkilöstöjärjestely tai toimialamuutos tehdään.
Jakopäätös toimitetaan jakamattoman määrärahan saavalle kirjanpitoyksikölle ja Palkeille. Loppuvuonna tehtävä jakopäätös on toimitettava riittävän ajoissa ennen vuoden loppua. Palkeet vie jakopäätöksen tiedot niin jakajan kuin saajan kirjanpitoon, joten jakopäätöksen saava kirjanpitoyksikkö ei toimita jakopäätöstä Palkeille.
Jakamattoman määrärahan jakopäätökseen tulee merkitä vähintään:
Päätöksentekijä (kirjanpitoyksikön nimi ja -koodi)
Päätöksen saaja (kirjanpitoyksikön nimi ja -koodi)
Momentti, jolta jakamaton määrärahaa jaetaan (momentin nimi, määrärahalaji ja momentin numero talousarvion tilijaottelun tarkkuudella) sekä jakamattoman määrärahan tunnus (000, 001, 002 tai 003)
Määrärahan talousarvion mukainen käyttötarkoitus riittävän yksityiskohtaisesti sekä ministeriön tätä mahdollisesti rajaavat lisäehdot
Jaettavan määrärahan euromäärä. Jos samalla päätöksellä jaetaan rahoitusta useammalle kirjanpitoyksikölle, määrärahanjako on esitettävä selkeästi kirjanpitoyksiköittäin (esimerkiksi taulukkona).
Maininta siitä, otetaanko jakamaton määräraha saajan kirjanpitoon (kirjausoikeus) vai käytetäänkö jakamatonta määrärahaa laskuttamalla (käyttöoikeus). Lisäksi on ilmoitettava laskutus- ja raportointiaikataulut.
Mikäli kirjausoikeutta käytetään yhteisrahoitteiseen toimintaan tai yhteistoiminnan kustannusten korvauksiin, jakopäätöksessä tulee olla maininta rahoitusmuodosta.
Maininta siitä, maksetaanko määrärahasta myös arvonlisäveromenot
Maininta siitä, kenelle ja mihin mennessä ilmoitetaan, jos kirjanpitoyksikölle jaettua jakamatonta määrärahaa jää käyttämättä
Maininta siitä, mitä käyttämättä jääneelle kirjausoikeudella jaetulle siirtomäärärahalle tehdään tilinpäätöksessä.
Tämä ohje tulee voimaan välittömästi. Tämä ohje korvaa 30.9.2015 voimaan tulleen ohjeen Jakamattoman määrärahan jakopäätös (VK/853/00.01/2015). Lisätty teksti: Mikäli kirjausoikeutta käytetään yhteisrahoitteiseen toimintaan tai yhteistoiminnan kustannusten korvauksiin, jakopäätöksessä tulee olla maininta rahoitusmuodosta.
Lisätietoja tähän ohjeeseen liittyvistä asioista saa Valtiokonttorin Talous, tieto ja työelämä -toimialalta puh. 0295 50 2000 tai sähköpostitse osoitteesta kkp(at)valtiokonttori.fi.
Palkeet / kirjanpidon tilitietojen ylläpito
Pitkien asiakirjojen sisältöjä voit selata asiakirjan sisällysluettelon avulla. Asiakirjan sisältöjä voit hakea myös näppäinkomennolla ctrl + F.
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >
Tätä sisältöä ei ole käännetty valitulle kielelle. Voit siirtyä tästä etusivulle
Tätä sisältöä ei ole käännetty valitulle kielelle. Voit siirtyä tästä etusivulle